అజీత్ బజాజ్

అజీత్ బజాజ్ (జననం 1965) ఉత్తర ధ్రువానికి స్కీయింగ్ చేసిన తొలి భారతీయుడు. ఉత్తర ధ్రువం, దక్షిణ ధ్రువం, గ్రీన్‌ల్యాండ్ ఐస్‌క్యాప్ మూడింటి మీదుగా స్కీయింగ్ చేసి, ధ్రువ త్రయాన్ని పూర్తి చేసిన మొదటి భారతీయుడు. బజాజ్, అతని కుమార్తె దీయా బజాజ్ మౌంట్ ఎవరెస్ట్‌ను అధిరోహించిన మొదటి భారతీయ తండ్రి కుమార్తె జట్టు. తన కుమార్తె దీయాతో కలిసి ఏడు శిఖరాల అధిరోహణ పూర్తి చేస్తూ, ఆ క్రమంలో 2022 జూన్ 5 న ఎక్స్‌ప్లోరర్స్ గ్రాండ్‌స్లామ్‌ను పూర్తి చేశాడు.

 తొలినాళ్ళ జీవితం 
బజాజ్ ("బ్యాగేజ్" అని కూడా పిలుస్తారు) సనావర్‌లోని ది లారెన్స్ స్కూల్‌లో చదువుకున్నాడు. పన్నెండేళ్ల వయసులో అతను, కులు సమీపంలోని,  ఎత్తున్న ఫ్రెండ్‌షిప్ పీక్ ఎక్కాడు. ఢిల్లీలోని సెయింట్ స్టీఫెన్స్ కళాశాల నుండి పట్టభద్రుడయ్యాడు. 

 సాహసం 
ఉత్తర ధ్రువం, దక్షిణ ధ్రువం రెండింటికీ స్కీయింగ్ చేసిన మొదటి భారతీయుడు బజాజ్. అతను ఏడు ఖండాలలో అనేక దేశాలను కూడా పర్యటించాడు. 2008 జూలైలో అతను ఇండో-అమెరికన్ బృందంలో భాగంగా గ్రీన్లాండ్ తీరం వెంబడి కయాకింగ్ చేశాడు. హిమానీనదాలపై గ్లోబల్ వార్మింగ్ ప్రభావం గురించి అవగాహన కల్పించడం ఆ యాత్ర లక్ష్యం. 

బజాజ్ కయాకింగ్ లో జాతీయ క్రీడలలో కాంస్య పతకాన్ని గెలుచుకున్నాడు. అతను స్విట్జర్లాండ్ లోను, రష్యాలోని సైబీరియా లోనూ జరిగిన అంతర్జాతీయ రాఫ్టింగ్ పోటీలలో ఒక రజతం, రెండు కాంస్య పతకాలను గెలుచుకున్నాడు. టర్కీలో జరిగిన ప్రపంచ వైట్ వాటర్ ఛాంపియన్‌షిప్‌లలో అంతర్జాతీయ జట్టుకు నాయకత్వం వహించాడు.

బజాజ్, ఫ్రెంచ్ నేషనల్ స్కూల్ ఆఫ్ ఆల్పినిజం అండ్ స్కీయింగ్‌లో క్లైంబింగ్ నుండి ఇన్‌స్ట్రక్టర్‌గా అర్హత సాధించాడు. స్కీయింగ్, రాక్ క్లైంబింగ్, స్నార్కెలింగ్, సీ కయాకింగ్, స్కూబా డైవింగ్, బంగీ జంపింగ్, కాన్యోనింగ్ వంటి అనేక ఇతర సాహస క్రీడలలో అనుభవం గడించాడు.

ఆయన రాయల్ జియోగ్రాఫికల్ సొసైటీలో ఫెలో. అడ్వెంచర్ టూర్ ఆపరేటర్స్ అసోసియేషన్ ఆఫ్ ఇండియాకు మాజీ అధ్యక్షుడు. 

బజాజ్ తన కుమార్తె దీయాతో కలిసి 2018 మే 16 న ఎవరెస్ట్ శిఖరాన్ని అధిరోహించాడు. అది సాధించిన మొదటి తండ్రీ-కూతురు జంట, వారు.  2022 జూన్ 5 న వారి ఏడు శిఖరాలలో చివరిది అయిన దేనాలిని అధిరోహించి, ఏడు శిఖరాలను అధిరోహించిన మొదటి ఆసియా తండ్రీ-కూతురు జంటగా నిలిచారు.

 విజయాలు 

 ఉత్తరకాశిలోని నెహ్రూ ఇన్స్టిట్యూట్ ఆఫ్ మౌంటెనీరింగ్ బోధకుల కోసం నిర్వహించిన కయాకింగ్ కోర్సుకు ప్రధాన బోధకుడు. 
 గోవాలోని నేషనల్ ఇన్‌స్టిట్యూట్ ఆఫ్ వాటర్ స్పోర్ట్స్ కోసం నిర్వహించిన రివర్ రన్నింగ్ కోర్సుల కోర్సు డైరెక్టర్. 
 నుబ్రా, ష్యోక్, రావి, బియాస్ నదులపై మొదటిసారిగా చేసిన యాత్రలకు నాయకుడు. "First Indian to ski to the North Pole". The Coca-Cola Company. Retrieved 9 October 2019. 
 భారత సైన్యం జరిపిన సింధు, జన్స్కార్, యమునా, భాగీరథి, మందాకిని, అలకనంద నదులపై రాఫ్టింగ్ యాత్రలకు నాయకుడు. ఎగువ యమునా నది నుండి కయాక్ ద్వారా మొదటి అవరోహణ. 
 భారత సాయుధ దళాల కోసం నలభై ఐదు నదీ పరుగు కోర్సులు, యాత్రలకు సాహసయాత్ర నాయకుడు, ప్రధాన బోధకుడు. ఈ యాత్రలలో చాలా వరకు హిమాలయాలలోని, ఎప్పుడూ యాత్రలు చెయ్యై నదులపై జరిగాయి. 
 ఇండో-యుఎస్ కాళి-సర్దా నది యాత్ర (మొదటి అవరోహణ) ఉమ్మడి నాయకుడు – 1987.  
 ఫోర్ స్క్వేర్ ఇంటర్నేషనల్ వైట్ వాటర్ ఛాలెంజ్ 2001, భారతదేశంలోని సాంకేతిక డైరెక్టర్.
 ఇండియన్ అసోసియేషన్ ఆఫ్ ప్రొఫెషనల్ రాఫ్టింగ్ అవుట్ ఫిట్టర్స్ ఆఫ్ ఇండియా మాజీ అధ్యక్షుడు.
 నెహ్రూ ఇన్స్టిట్యూట్ ఆఫ్ మౌంటెనీరింగ్ కార్యనిర్వాహక కమిటీ సభ్యుడు.
 2012 లో పద్మశ్రీ పురస్కారం 

 ఇవి కూడా చూడండి 

 ఎవరెస్ట్ శిఖరాన్ని అధిరోహించిన భారతీయులు - సంవత్సరాల వారీగా
 ఎవరెస్ట్ పర్వతాన్ని ఎన్నిసార్లు అధిరోహించారో వారి జాబితా
 భారతదేశం యొక్క మౌంట్ ఎవరెస్ట్ రికార్డుల జాబితా
 ఎవరెస్ట్ శిఖర రికార్డుల జాబితా

 మూలాలు 

వర్గం:1965 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు